CELEX: 62019TN0708
Language: mt
Date: 2019-10-17 00:00:00
Title: Kawża T-708/19: Rikors ippreżentat fis-17 ta’ Ottubru 2019 – Bujar vs Il-Kummissjoni Ewropea

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/36
            
         
      Rikors ippreżentat fis-17 ta’ Ottubru 2019 – Bujar vs Il-Kummissjoni Ewropea
      (Kawża T-708/19)
      (2020/C 10/48)
      Lingwa tal-kawża: l-Ingliż
      
         Partijiet
      
      
         Rikorrent: Marcin Bujar (Woluwe-Saint-Lambert, il-Belġju) (rappreżentant: R. Wardyn, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tal-20 ta’ Diċembru 2018; u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq l-allegat ksur tal-Artikolu 11(2) tal-Anness VIII tar-Regolamenti tal-Persunal u tal-Artikolu 7(1) tad-dispożizzjonijiet ġenerali ta’ implimentazzjoni (DĠI):
                  
                              —
                           
                           
                              is-snin ta’ servizz trasferibbli għandhom jiġu kkalkulati fuq il-bażi tal-ammont effettivament ittrasferit wara t-tnaqqis tal-ammont li jikkorrispondi għall-apprezzament tal-kapital bejn id-data tal-applikazzjoni għal trasferiment u d-data effettiva tat-trasferiment;
                           
                        
                              —
                           
                           
                              l-Uffiċċju tal-Amministrazzjoni u l-Ħlas tal-Intitolamenti Individwali (PMO) ikkalkula b’mod żbaljat id-drittijiet għall-pensjoni trasferibbli billi bbaża ruħu fuq l-ammont indikat mill-amministrazzjoni nazzjonali fid-deċiżjoni provviżorja filwaqt li l-ammont effettivament ittrasferit kien ir-riżultat tal-apprezzament tal-kapital bejn id-data tal-applikazzjoni għal trasferiment u d-data effettiva tat-trasferiment, u: kalkolu mill-ġdid tad-drittijiet tal-pensjoni mill-awtorità nazzjonali; l-apprezzament tal-kapital għall-perijodu ta’ qabel it-talba għal trasferiment.
                           
                        
            
                  2.
               
               
                  It-tieni motiv ibbażat fuq l-allegat arrikkiment indebitu tal-Unjoni:
                  
                              —
                           
                           
                              il-kalkolu tas-snin trasferibbli fuq il-bażi ta’ ammont provviżorju li kien suġġett għal kalkolu mill-ġdid u li ma kkorrispondiex unikament għall-apprezzament tal-kapital bejn id-data tal-applikazzjoni għal trasferiment u d-data effettiva tat-trasferiment irriżulta f’arrikkiment indebitu tal-Unjoni.